**Дата журналистика және деректер трансформациясы**

**11 лек Дата журналистикадағы статистика: Мәлімет**

Бүгінгі журналистика айтарлықтай дамып келе жатыр. Әлем бойынша деректермен жұмыс жасау мүмкіндіктері артуда. Елімізде де журналистерге арналған түрлі оқу бағдарламалары өткізіліп жатыр. Мысалы MediaNet ұсынған «факчекинг» курсы. Тағы сол сияқты біліктілікке арналған бірнеше курстар бар әрі тегін. Сондай-ақ орталық Азия мемлекеттері бойынша дата журналистика курстары, конференциялар өткізіледі. Журналистиканың бұл бағытына қатысты ресейлік дата журналист, деректерді визуализациялау маманы Андрей Дорожныймен сұхбаттасқан едік:

Дата журналистикасы мен кәдімгі журналистиканың айырмашылығы неде?

– Дата журналистикасы дегеніміз бұл деректерге негізделеді. Яғни ол жерде деректер, сандар, визуализация және инфографика болады. Мысалы қарапайым журналист пресс-релиз арқылы немесе спикердің сұхбаты арқылы материал даярласа, дата журналист дерек негізінде оқиға әзірлей алады. Жалпы кез-келген журналистік материал нақты фактіге негізделеді. Ешқандай журналистік материал автордың жеке пікірімен жазылмауы керек. Олай болған кезде материал ақпараттық түрде жарамсыз деп танылады. Дата журналистері құрғақ яғни, шикі деректермен жұмыс жасайды. Олар деректерді тауып, тазалап, өңдеп, материал даяндайды. Бұл жерде ең бастысы журналистика. Ал дата журналистикасы дерекке негізделген журналистика.